Benekter Putin-bryllup med OL-mester (30)
- Tull, sier hans pressetalsmann Dmitrij Peskov i et intervju med Izvestija. Kabajeva er tidligere olympisk mester og mange ganger verdensmester i rytmisk sportsgymnastikk. Hun har i hele åtte år sittet som representant i det russiske parlamentet for Putins støtteparti «Forente Russland». Ryktene om et forhold mellom Kabajeva og Putin har gått i flere år. I juni i år kunngjorde Vladimir Putin og kona Ludmila at de går hver til sitt. Dette skjedde etter at de så å si aldri ble sett sammen, og ryktene hadde gått i årevis om et brudd. - Folk bør konsentrere seg om Putins jobb som president og ikke blande seg inn i hans privatliv, sier pressetalsmann Pesokv til Izvestija. - I den grad han har et privatliv da, han er så opptatt med sine gjøremål i Kreml, fortsetter Dmitrij Peskov.Det angivelige bryllupet skal ha skjedd sist helg i Iverskij-klosteret i Valdai. Meldingen gikk som ild i tørt gress på det sosiale nettverket twitter. Vladimir Putin har i mange år holdt privatlivet sitt svært skjult. Hans to døtre synes aldri i offentligheten, og i sommer skilte han seg altså fra sin kone gjennom 29 år, Ludmila. Pressetalsmannen klager over at det er «100.gang» han må svare på rykter om Putin og Kabajeva, som er en av historiens beste utøvere i rytmisk sportsgymnastikk, der Russland er en stormakt. Hun revolusjonerte sporten, og det finnes et element som er oppkalt etter henne.Vakre Kabajeva har også vært på forsiden av russiske Vogue i år. Hun er også kjent for å ha stemt for flere av de omstridte vedtakene i det russiske parlamentet det siste året, blant annet den om forbud mot «propaganda om homofili mot mindreårige». Derimot benktes det altså at hun har giftet seg med presidenten. - Putin var ikke i Valdai i helgen. Han var i Sotsji, sier Peskov. Presidenten elsker å tilbringe tid i OL-byen, som er mest kjent for å være Russland flotteste badeby.
I Russland går ryktene om at Vladimir Putin (60) skal ha giftet seg med Alina Kabajeva (30) sist helg.